PRITARTA

 Molėtų rajono savivaldybės

 tarybos 2016 m. balandžio d.

 sprendimu Nr.B1-

**MOLĖTŲ R. GIEDRAIČIŲ A. JAROŠEVIČIAUS GIMNAZIJOS**

**DIREKTORĖS 2015 METŲ VEIKLOS ATASKAITA**

**1. Trumpa įstaigos veiklos rezultatų apžvalga.**

2014-2015 m.m. veiklos plane buvo numatytas tikslas: **Produktyviai mokant(is), siekti kiekvieno mokyklos bendruomenės nario pažangos**.

2014-2015 m.m. 90 proc. mokinių padarė asmeninę pažangą: visų dalykų pasiekė aukštesnįjį lygį – tik 2 mokiniai (1,6 proc.), visų dalykų aukštesnįjį ir pagrindinį lygį – 40 mokinių (33,2 proc.), 80 mokinių – atskirų dalykų A, PAGR, PAT. Nepasiekė 1 mokomojo dalyko patenkinamo lygio 2 mokiniai (1,6 proc.)

Lyginant su ankstesniais mokslo metais daugiau mokinių (32,5 proc., buvo 25 proc.) dalyvavo įvairiuose konkursuose, didesnis skaičius tapo prizininkais – 42 proc. (buvo 37 proc.).

|  |  |  |  |  |
| --- | --- | --- | --- | --- |
| **Eil. Nr.** | **Olimpiados, konkursai** | **Dalyvių skaičius** | **Prizinės vietos** | **Įvertinimas** |
| 1. | Informatikos 11-12 kl. | 1 | I |  |
| 2. | Anglų kalbos | 9 | I, II |  |
| 3. | Biologijos | 1 |  |  |
| 4. | Lietuvių k. ir literatūros | 1 | III |  |
| 5. | Meninio skaitymo  | 1 | III |  |
| 6. | Fizikos | 1 | III |  |
| 7. | Matematikos | 4 | II, II |  |
| 8. | Istorijos | 10 | II, II, III |  |
| 9. | Dailės | 4 | I, II, III |  |
| 10. | Geografijos | 10 | II, II, III, III |  |
| 11. | Č. Kudabos geografijos konkursas | 7 |  |  |
| 12. | Kalbų KENGŪRA | 20 | II, III, III |  |
| 13. | Matematikos KENGŪRA | 24 |  | 7 mok. pateko į rajono 10-uką  |
| 14. | „Olimpis 2015“ | 44 konkursai (1 mok. dalyvavo keliuose konk.) | I – 4 mok.,II – 3 mok.,III – 10 mok. |  |
| 15. | „Tavo žvilgsnis“ 2015 | 8 |  | 3 mok. apdovanoti diplomais |
| 15. | Dailės konkursai, darbai:1. Utenos mokesčių inspekcijos plakatų konkursas „Esu už sąžiningą mokesčių mokėjimą“.
2. Respublikinis konkursas „Mano mokytojas“.
3. Anykščių muziejaus konkursas „Mano angelas sargas“.
4. Respublikinis konkursas “Lietuvos didžiosios kunigaikštystės pilys“.
5. Lietuvos pašto konkursas „Pašto ženklas – pasaulio veidrodis“.
6. Atvirutės rėmėjams konkursas „Kalėdų atvirutės“
 | 3664108 | I | Paroda1 mok. – diplomas, paroda6 diplomaiPadėka mokytojai1 atvirutės padarytas skaitmeninis variantas |

Lentelė. Olimpiadų, konkursų rezultatai

4 ir 8 klasių mokiniai dalyvavo Standartizuotų testų tyrime. 8 klasės mokinių pasiekimai yra neblogi. Geriausi rezultatai skaitymo (taškų vidurkis – 66,3 proc.), socialinių mokslų (54,8 proc.). Pagal surinktų taškų vidurkį 8 kl. mokinių pasiekimai yra aukštesni už visų tipų mokyklų pasiekimus. Socialinių mokslų mokinių pasiekimai gana aukšti: 76,5 proc. mokinių pasiekė aukštesnįjį ir pagrindinį lygius. Panašūs ir 4 kl. mokinių pasiekimai: skaitymo – 66,7 proc., pasaulio pažinimo – 53,3 proc. Voratinklinės diagramos rodo mūsų mokyklos stipriąsias puses: mokyklos kultūrą (1,5), mokėjimo mokytis kompetenciją (1,0), savijautą (1,2). Liūdina matematikos ir 4 kl., ir 8 kl. mokinių pasiekimai. Išanalizavę rezultatus priėmėme sprendimus, padedančius gerinti mokinių pasiekimus.

Brandos egzaminus laikė ir atestatus gavo 20 abiturientų. Mokiniai rinkosi vidutiniškai po 4,05 (pernai – 4,67) brandos egzamino, o VBE – 3,35 (pernai – 4,16). Visus egzaminus, išskyrus matematiką, mokiniai išlaikė. Matematikos neišlaikė 2 mokiniai, kurie mokėsi bendruoju kursu.

|  |  |  |  |
| --- | --- | --- | --- |
|  | **Šalyje** | **Savivaldybėje** | **Mokykloje** |
| Lietuvių k. | % | 90,7% | 100% |
| Anglų k. | 99,51% | 99,7% | 100% |
| Rusų k. | 99,51% | 100% | 100% |
| Matematika | 90,75% | 94,12% | 90% |
| IT | 94,05% | 100% | 100% |
| Biologija | 95,71% | 100% | 100% |
| Chemija | 96,06% | 100% | 100% |
| Fizika | 96,31% | 100% | 100% |
| Istorija | 99,38% | 100% | 100% |
| Geografija | 97,79% | 100% | 100% |

Lentelė. VBE rezultatų palyginimas

Visi 10 klasės mokiniai dalyvavo PUPP. Iš jų lietuvių k. patikros neišlaikė 1 mokinys. Matematikos pasiekimų vidurkis 6,5 balo (šalies – 5,6), lietuvių k. – 5,9 balo. 14 mokinių tęsia mokslą mūsų mokykloje, 1- dirba.

**2. Pagrindiniai įstaigos vadovo metų veiklos rezultatai pagal pareigybės aprašyme nurodytas funkcijas.**

Vykdydama pareigybės aprašyme nurodytas funkcijas, telkiau gimnazijos bendruomenę valstybinei švietimo politikai ir gimnazijos veiklos planui įgyvendinti. Apie gimnazijos pasiekimus ir padarytą pažangą yra paskelbta ŠVIS‘e.

Sudariau sąlygas mokytojams kelti kvalifikaciją ir už gimnazijos ribų, ir gimnazijoje. Mokytojai susibūrę į grupes pagal temas (skaitymo strategijų mokymas, aukštesniųjų mąstymo gebėjimų ugdymas, mokymo(si) bendradarbiaujant metodų taikymas) gilinosi į literatūrą, praktiškai taikė skaitymo strategijas, mokėsi atpažinti aukštesniuosius mąstymo gebėjimus ugdančias užduotis ir jas parinkti mokiniams. Visi mokytojai skaitė J. Hattie knygą „Matomas mokymas“. Išanalizuoti veiksniai, darantys didžiausią poveikį mokinių pasiekimams, ir susitarta dėl grįžtamojo ryšio mokiniams teikimo. 8 mokytojai dalyvavo projekte „Mokymosi krypties pasirinkimo galimybių didinimas 14-19 metų mokiniams“, kuriame mokėsi, kaip individualizuoti ugdymo procesą, gerinant mokinių pasiekimus. 8 mokytojai dalyvavo 3 dienų mini mokymuose „Dalykų ryšiai ir integracija“. Vidutiniškai 1 mokytojas kėlė kvalifikaciją 5,2 dienas.

Rūpinausi ugdymo kokybe. Visi mokytojai vedė integruotas pamokas. Lyginant su ankstesniais mokslo metais 49 proc. padaugėjo pamokų, vestų netradicinėje aplinkoje. Pasitvirtino dalykų intensyvinimo naudingumas. Vedant dvigubas arba trigubas pamokas daugiau laiko lieka prasmingesniam mokinio įsivertinimui.

Inicijavau gimnazijos veiklos kokybės įsivertinimo atlikimą. Buvo vertinami rodikliai: 3.1.2 Mokyklos pažanga, 1.2.3. Mokyklos kaip organizacijos pažangos siekis, 5.3.2. Lyderystė, 5.4.2. Dėmesys personalui, 5.4.3. Personalo darbo vertinimas. Įsivertinimo metu teikti pasiūlymai įtraukti į veiklos planą.

Užtikrinau pagrindinės mokyklos pasiekimų patikrinimų vykdymą bei mokinių nuvežimą į brandos egzaminus, pažymėjimų ir brandos atestatų išdavimą.

Rūpinausi ugdymo aplinkų gerinimu. Rėmėjų lėšomis įsigyta mokinių poilsiui 3 minkštasuoliai (700 eurų). Bibliotekos fondai papildyti literatūra už 1500 eurų.

**3. Praėjusių metų įstaigos vadovo svarbiausios iniciatyvos ir spręstos problemos bei keliami nauji einamųjų metų uždaviniai ir laukiantys iššūkiai.**

Esu nuolat besimokanti vadovė, inicijuojanti pokyčius, siekianti ugdymo kokybės. 2014-2015 m.m. dirbau darbo grupėje, kuri sukūrė atnaujintus bendrojo ugdymo mokyklos veiklos kokybės rodiklius ir mokyklos veiklos kokybės įsivertinimo rekomendacijas. Su kolegomis 2015 m. lapkričio 12 d. „Mokytojo TV“ tiesioginėje vaizdo transliacijoje „Mokyklos veiklos įsivertinimas. Kam reikia?“ dalinomės patirtimi, kaip mokyklos veiklos kokybės įsivertinimas padeda auginti mokinių pasiekimus.

2015 m. gimnazija dalyvavo NMVA projektuose „Besimokantys mokytojai – besimokantys mokiniai“ ir „Gera mokykla: geresnės link“. Mokytojai mokėsi taikyti skaitymo strategijas, kad pagerintų mokinių pasiekimus. Geroji gimnazijos patirtis bus įdėta išleistuose NMVA leidiniuose.

Kolegas skatinau dalyvauti projektuose. 2015 m. priešmokyklinės grupės ir 1 klasės mokiniai (mokytojos D. Lutienė ir V. Oželienė) pradėjo įgyvendinti tarptautinį tolerancijos projektą „Pasakyk pasauliui labas“.

Užtikrindama saugią ir sveiką aplinką, inicijavau patyčių prevencijos Olweus programos įgyvendinimą.

Finansinė rėmėjų parama peraugo į bendradarbiavimą, padedantį ugdyti mokinių kompetencijas.

Komplektuojamų III-IV kl. mokinių skaičius nesudarė galimybių tenkinti visų poreikių, todėl daug mokinių mokėsi dalykų savarankiškai: fizikos (IV kl. – 3 mokiniai), chemijos (III – 3, IV – 5), technologijų (III – 3, IV – 5), dailės (III – 4) ir pavieniai mokiniai atskirų dalykų išplėstiniu kursu.

Mažėjant mokinių skaičiui jungiamos klasės (5-6 kl. jungtinis komplektas). Mokytojams reikia gebėti dirbti ne tik su skirtingų gebėjimų mokiniais, bet ir gebėti derinti darbą skirtingose klasėse, kai skiriasi ugdymo turinys.

Gamtos mokslų kabinetams trūksta priemonių laboratoriniams darbams atlikti – tam reikia didesnių investicijų.

Ateinančiais metais sieksime pagerinti ugdymo kokybę: kad padaugėtų mokinių, besimokančių tik aukštesniuoju lygiu, sumažėtų besimokančių patenkinamu lygiu. Sudarysime sąlygas mokiniams ugdytis aukštesniuosius mąstymo gebėjimus. Sieksiu, kad diegiamas ir organizuojamas kolegialus grįžtamasis ryšys taptų gimnazijos kultūros dalimi, kad mokytojai, gavę iš kolegų grįžtamąjį ryšį, permąstytų savo veiklą ir siektų jos efektyvumo.

Direktorė Vilė Petkūnienė